Zhantas/Cleaned-Kyrgyz_Wikipedia huggingface dataset:
Абдыкеримова Саламат

Абдыкеримова Саламат (28. 2. 1958-ж. туулган, Суусамыр кыштагы) - эл агартуунун отличниги (2003).
 
Пржевальск шаарындагы педагогикалык институтунун башталгыч класстарды окутуунун методикасы факультетин бүтүргөн (1979).
Эмгек жолун Суусамыр орто мектебинде мугалим болуп баштап, учурга чейин эмгектенип келүүдө.
2003-ж. «Эл агартуунун отличниги» төш белгисин алган.

Бир нече жолу райондук жана облустук элге билим берүү бөлүмдөрүнүн Ардак грамоталары менен сыйланган.
Жыл мугалимй номинациясынын жеңүүчүсү болгон.
Жаныш уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Инсандар:Кыргызстан
Категория:Суусамыр району
Абдыгулов Жекшен

Абдыгулов Жекшен (14, 1. 1934-ж. туулган, Москва району, Чоң-Арык кыштагы) - эмгек ардагери, белгилүү механизатор.
 
 1956-ж. Сокулук районундагы Калинин орто мектебин аяктаган соң, Токмок шаарынан бир жылдык комбайнёрдук курсту бүтүргөн (1957).
 Эмгек жолун ошол эле жылы Москва районундагы Карл Маркс колхозунда комбайнёр болуп баштаган.
 1967-жылдан Суусамыр МЖСинде, ГООсунда комбайнёр, тракторист жана бригадир болуп 1992-жылга чейин эмгектенген.
 Учурда жеке чарбачылыгы менен алектенет.
 Үзүрлүү эмгеги жогору бааланып, көптөгөн сыйлыктардын ээси болгон.
 Лениндин 100 жылдык юбилейлик (1970), СССРдин «Эмгектеги каармандыгы үчүн», «Эмгек ардагери» (1984) жана Улуу Ата Мекендик согуштун жеңгендигинин 50 жылдык юбилейлик (1995) медалдардын ээси.
 Кыргыз ССР айыл чарба министрлигинин (1973), 2 жолу Кыргыз ССР Жогорку Советинин (1974, 1985), иштеген жеринен 14 жолу Ардак грамота менен сыйланган.
 Социалисттик мелдештин жеңүүчүсү болуп (1977, 1978) төш белги алган.
 9-беш жылдыктын ударниги.
 Калинин райондук кеңешине эки жолу (1978, 1982) депутат болуп шайланган.
 Чал уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Абдраимов Алыкул

Абдраимов Алыкул (1925, Жумгал району - 2001, Аламүдүн району, Беш-Күнгөй кыштагы) - укук. коргоо кызматкери, агартуучу, согуштун ардагери.
 
 Кыргыз мамлекеттик университетинин юридикалык факультетин бүтүргөн (1960).
 1934-43-жылдары Фрунзе жети жылдык мектебинде окуган.
 1943-ж. армияга кызмат өтөөгө чакырылып, 2-Беларус фронтунда 2-сокку уруучу (ударный) армиясынын № 927 сапёрдук батальонунда согушка катышкан.
 1945-жылдан 1947-жылга чейин Советтик Армиянын аскер бөлүктөрүндө кызмат өтөгөн.
 1947-жылдан 1955-жылга чейин Фрунзе атындагы негизги мектепте мугалим болуп иштеген.
 Ал 1960-ж. 11-декабрда Тоң районунун, андан соң Талас райондук (1965-76), Кант райондук элдик соту (1976-82) болуп шайланган.
 Фрунзе шаарынын 1-Май районунун камсыздоо бөлүмүнүн төрагасы (1982-84) жана Аламүдүн совхозунда юрист кеңешчи (1984-87), Аламүдүн механикалык бириккен өндүрүш бөлүмүндө жарандык коргонуу боюнча штабдын начальниги (198889) болуп эмгектенген.
 Улуу Ата Мекендик согушта көрсөткөн эрдиктери үчүн «За отвагу», «Согуштагы каармандыгы» (согуш бүткөндөн 40 жылдан кийин), «Кёнисбергди алгандыгы үчүн» медалдары, Кыргыз ССР Жогорку Советинин Ардак грамотасы менен сыйланган (1970).
 Жогорку башкы командачы И. В. Сталин тарабынан Грауджу чебин алууда көрсөткөн эрдиги үчүн алкыш алган.
 Кожотай уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Абдиев Ташкенбай Насирович

Абдиев Ташкенбай Насирович (18. 5. 1950-ж. туулган, Сары-Камыш кыштагы) - элге билим берүүнүн отличниги (2004) жана спорт чебери.
 
Кыргыз мамлекеттик дене тарбия институтун бүтүргөн (1973).

Эмгек жолун 1973-ж. Суусамыр орто мектебинде дене тарбия мугалими болуп иштөөдөн баштаган.
Панфилов районундагы Күрпүлдөк орто мектебинде мугалим (1974-78), Суусамыр жатак-мектебинде башчы (1979-92), окуу бөлүмүнүн башчысы (1993-97), 1998-жылдан мугалим болуп эмгектенет.

Айылдык аксакалдар сотунда катчы жана айылдык кеңештин депутаты болуп шайланган.
Ошондой эле комуз чертип, дастан айтат.
Көптөгөн Ардак грамоталарды алган.

1970-ж. 20-27-февралда Москва шаарында биатлон боюнча өткөрүлгөн бүткүл союздук мелдешке катышып, 4-орунду, Кыргызстанда 1-орунду, 1971-ж.
Кыргыз Республикасынын лыжа спорту боюнча мелдеште 1-орунду, кышкы оюндун ачылышында 2орунду алат.
1972-73-жылдары биатлон боюнча республиканын биринчилигинде 2-орунга татыктуу болгон.
Беркемик уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Абдиев Калбай

Абдиев Калбай (23. 2. 1955-ж. туулган, Калинин району, Суусамыр кыштагы) - жетекчи кызматкер.
 
 Кыргыз мамлекеттик университетинин чет тилдер факультетин бүтүргөн (1979).
 Эмгек жолун 1972-73-жылдары Сокулук районунун «Дружба» колхозунда жумушчулуктан баштаган.
 1979-ж. Панфилов районунун 1-Май орто мектебинде немис тили мугалими, 1980-89-жылдары ушул эле мектепте директордун орун басары, 1989-жылдын августунан 1991-жылдын августуна чейин Суусамыр орто мектебинде директор болуп иштеген.
 Кийнчерээк Жумгал районунун «Кызыл-Ой» совхозунда партиялык комитеттин катчысы.
 1992-94-жылдары Суусамыр райондук коммуналдык турак-жай чарбасынын башчысы, акимчиликте референт.
 1994-98-жылдары жеке ишкердик менен алектенген.
 1999-жылдын апрелинен Суусамыр дыйкан чарба башчысынын коммерция иштери боюнча төраганын орун басары, 2001-жылдан ошол эле чарбанын администраторунун жардамчысы, 2005-06-жылдары Чүй облусунун Жайыл райондук граждандык коргоо бөлүмүнүн жетектөөчү адиси болуп иштеген.
 Учурда «Абды» дыйкан чарбасынын башчысы болуп эмгектенип келет.
 Кыргыз Республикасынын Агартуу жана билим берүү, СССР агартуу жана билим берүү министрлигинин, Профсоюз кызматкерлеринин Борбордук комитетинин Ардак грамоталары менен сыйланган.
 Ал 3 жолу Суусамыр айыл кеңешине, бир жолу Суусамыр райондук кеңешине депутат болуп шайланган.
 Басыл уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Инсандар:Кыргызстан
Категория:Суусамыр району
Абдиев Беделбек

Абдиев Беделбек (18. 5. 1953-ж. туулган, Суусамыр өрөөнү, Тунук кыштагы) - жетекчи кызматкер, ишкер.
 
 Кыргыз мамлекеттик университетинин механика-математика факультетинин колдонмо математика бөлүмүн бүтүргөн (1975).
 Эмгек жолун Курулуш министрлигинин алдындагы «Оргтехстрой» трестиндеин-женер болуп иштөөдөн баштаган.
 Кийинчерээк улук инженер, бөлүмдүн башкы инженери, 
 1983-92-жылдары мамлекеттик курулуш башкармалыгында информацияны кабыл алуу, контролдоо жана чыгаруу боюнча бөлүмдүн башчысы, 
 1992-ж. «Марко-Поло» жана 1999-ж. «Гана» Ачык акционердик коомдорунда (ААК) коммерциялык директор, 
 2001-жылдан «Тунук» акционердик коомунда генералдык директор жана жеке ишкер болуп эмгектенген.
 2005-07-жылдары Чүй облустук администрациясында губернатордун орун басары - аппарат жетекчиси, 
 2007-жылдын февралынан кайрадан «Тунук» акционердик коомунда генералдык директор.
 Басыл уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Инсандар:Кыргызстан
Категория:Суусамыр району
Категория:Википедия:Карточка калыбы жок инсандар
Эсенаманов Замирбек Садыбакасович

Эсенаманов Замирбек Садыбакасович (6. 2. 1953-ж. туулган, Панфилов району, Каптал-Арык кыштагы) - коомдук-саясий жана мамлекеттик кызматкер.
 
 Кыргыз Республикасынын өнөр жайына эмгек сиңирген ишмер (2001).
 Фрунзе политехникалык институтунун технология факультетин бүтүргөн (1981).
 1972-75-жылдары Советтик армиянын катарында Согуш деңиз флотунда кызмат өтөгөн.
 Кийинчерээк Кайыңды кант заводунда жумушчу, Кайыңды эт комбинатында технолог, МЖКнын начальниги, комбинаттын башкы инженери (1981-87), Кыргызстан компартиясынын борбордук комитетинде инструктор (1987-91) болуп эмгектенет.
 1991-93-жылдары малды бордоп семиртип жана кайра иштетүүчү «Тунгуч» жана «Чүй-эт-сүт» өндүрүштүк бирикмесинде, «Кыргыз тамак-аш» концернинде башкы директорлук кызматтарды аркалаган.
 Бишкек эт-консерва комбинаты АОсунда төрага, башкы директор, Бишкек эт комбинатында директор (1993-2002), Бишкектеги ГАК «Кыргызалкодо» башкы директордун милдетин аткаруучу (2002-04), ГП «Алкопромдун» башкы директору болуп эмгектенет.
 Кыргыз Республикасынын Жогорку Кеңешине 2005-ж. № 68 Алыкул шайлоо округу (Суусамыр да ушул округка кирет) боюнча депутат болуп шайланат.
 Депутат мезгилинде тармактардын экономикасын өнүктүрүү, ишкердик жана жаратылыш ресурстарын пайдалануу боюнча комитеттин төрагасы болгон.
 2008-жылдан Жайыл райондук мамлекеттик администрация башчысы - аким болуп эмгектенүүдө.
 Билимин жогорлатуу үчүн, иш командировкасы боюнча жана турист катары Германия, Япония, Франция, Австрия, Швейцария, Кытай, Канада, Англия жана Бириккен Араб Эмирликтери мамлекеттериңде болгон.
 Бир нече Ардак грамотанын, медаль менен төш белгинин ээси.
 2010-жылдын январында «Даңк» медалы менен сыйланган.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Эсеналиев Эркин Шаршенбекович

Эсеналиев Эркин Шаршенбекович (1. 8. 1960-ж. туулган, Фрунзе ш.) - милициянын полковниги жана жетекчи кызматкер.
 
 1977-ж. Суусамырда 8-Март орто мектебин аяктаган.
 СССР ички иштер министрлигинин алдындагы милициянын жогорку мектебин бүтүргөн (1982).
 Эмгек жолун 1977-ж. Фрунзе шаарында жумушчу болуп баштаган.
 1982-ж. Фрунзе шаарындагы Свердлов РИБисинде инспектор, КР ИИМинин кылмышкерди иликтөө башкармалыгында инспектор (1984-88), Фрунзе шаарындагы Свердлов РИБисинде начальниктин орун басары(1988-91), Чүй облустук ИИБисинде начальниктин орун басары (1991-95), начальник болуп эмгектенген.
 Андан кийин Аламүдүн РИБисинде начальник (1995-2001), Ош облусунун ИИБсинде начальниктин орун басары (2001OS), Баткен облусунун ИИБсинде (2005-08), 2008-жылдан Ысык-Көл облустук ИИБсинде начальник.
 1980-ж. Москва шаарында өткөн олимпиалык оюндарда коомдук тартипти сактоого катышкандыгы үчүн СССР ИИМдин алкышына татЫктуу болгон.
 2-даражадагы «Күжүрмөн кызмат өтөгөндүгү үчүн» медалы жана Кыргыз Республикасынын Ардак грамотасы менен сыйланган (1994).
 Чал уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Эсеналиев Солтон Орозобекович

Эсеналиев Солтон Орозобекович (10. 2. 1946-ж. туулган, Сокулук району, 1-Май кыштагы) - эмгек ардагери.
 
 Кыргыз мамлекеттик университетинин механика-математика факультетин бүтүргөн (1972).
 Эмгек жолун Кызыл-Ой кыштагындагы Түркмөн орто мектебинде мугалим болуп баштаган.
 1976-жылдан Суусамыр орто мектебинде мугалим, 1986-91-жылдары директордун орун басары, 1991-92-жылдары директор болгон.
 1992-94-жылдары Суусамыр райондук акимчилигинде аппарат башчысы, 1994-98-жылдары Жайыл райондук элге билим берүү бөлүмүндө инспектор болуп иштеген.
 Учурда ардактуу эс алууда.
 Капсалаң уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Эмилжанов Баймамат

Эмилжанов Баймамат (5.8.1956-ж.туулган, Тунук кыштагы) - элге билим берүүнүн отличниги (2002).
 
 Кыргыз мамлекеттик университетинин тарых факультетин бүтүргөн (1983).
 1974-76-жылдары Советтик Армияда кызмат өтөгөн.
 1989-жылдан 1987-жылга чейин Кара-Балта шаарындагы A. С. Макаренко атындагы жатак-мектепте, 1987-жылдан Жайыл районундагы Тунук орто мектебинде мугалим, окуу бөлүмүнүн башчысы, 1996-2008-жылдары директор.
 Кыргыз Республикасынын Билим жана илим министрлигинин, облустун, райондун жана Суусамыр айыл өкмөтүнүн көптөгөн Ардак грамоталары менен сыйланган.
 Суусамыр айылдык кеңешине эки жолу депутат болуп шайланган.
 Мектепте көмөкчү чарба уюштурган.
 Мектептин азыркы имаратын реконструкциялап курууда чоң эмгек кылган.
 Жаманбай уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Эмилгазиев Жамалбек

Эмилгазиев Жамалбек (1928, Кызыл-Ой кыштагы -1980, Сокулук району, 1-Май айылы) - алгачкы агартуучу жана эмгек ардагери.
 
Фрунзе шаарындагы педагогика институтунун филология факультетин сырттан окуп бүтүргөн (1951).
1944-жылдан 1966-жылга чейин Фрунзе атындагы негизги мектепте мугалим, директор, кийинчерээк Сокулук районуна көчүп келип, «1-Май орто мектебинде мугалим болуп өмүрүнүн акырына чейин эмгектенген.
Токтор уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Эмилбеков Оганбек

Эмилбеков Оганбек (10. 8. 1933-ж. туулган, Кызыл-Ой кыштагы) - эмгек ардагери жана тажрыйбалуу мугалим.
 
 Нарын шаарындагы мугалимдер окуу жайын (1953) жана Ош мамлекеттик педагогика институтун сырттан окуп бүтүргөн (1965).
 Эмгек жолун 1955-ж. Сары-Камыш айылындагы «Бирлик» мектебинде окуу бөлүмүнүн башчысы болуп баштаган.
 1960-93-жылдары Кызыл-Ой кыштагындагы Фрунзе атындагы орто мектепте окуу бөлүмүнүн башчысы, профкомдун төрагасы болуп эмгектенип келген.
 Анын демилгеси менен мектепте Түркмөн манаптын жана зоология музейлери уюштурулуп, 150дөн ашык жаныбардын кеби жасатылган.
 Ошондой эле мектепте жаратылыш бурчун уюштурууга активдүү катышкан.
 Ал адам укугун жана жаратылышты коргоо комитеттеринин, «Жайыл Ата» бириккен коомунун мүчөсү.
 Жайыл райондук «Жаңы мезгил» гезитинин кабарчысы.
 Учурда ардактуу эс алууда.
 Жаманбай уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Ысраилов Мамелбек Насырович

Ысраилов Мамелбек Насырович (26. 3. 1966-ж. туулган, 8-Март (учурда Кожомкул) кыштагы) - төкмө акын.
 
Кыргыз жазуучулар союзунун мүчөсү.
Эркин күрөш боюнча мастерликке кандидат (1983).
Республикалык «Айтыш» коомунун мүчөсү.
Ал жерде ак тандай төкмө акындар Ашыраалы Айталиев, Тууганбай Абдиевдер менен иштешкен.
Кесиби механизатор.

Кичинесинен эле таланттуу ата-энесинен таалим алып, 4 жашында комуз черткенди атасынан үйрөнгөн.
Акындыкты өзүнүн дене тарбия мугалими жамакчы-акын Абдиев Ташкенбайдан таасирленип, аны менен дайыма бирге жүрүп, жамактап ырдап чыгармачылыкка аралашкан.

Мектепте окуп жүргөндө эле «Жаш таланттар» кароо-сынагына «Курманбек» дастанын, Орозбек Кутманалиевдин вариантында айтылган «Ак-Мөөрдү» айтып катышып, алдыңкы орунду жана кызыктыруучу байгелерге ээ болуп келген.
Жамакчылык менен гана чектелип калбастан, жазма акындык менен да алектенет.
Ондон ашык обондуу ырлары бар.

Алар: «Туулган жерим - Суусамыр», «Атама», «Апама», «Көк-Жайык», «Комуз» (бул ырга Бакыт Мамаев аранжировка жасап, клип тартты), «Айыл таңы» («Паризат» кыздар тобу ырдайт), «Эр Манастай адам керек айбаттуу» ж. б. Кемин элдик театрында башкы режиссёр болгон.
Учурда Токмок шаардык маданият ордосунда режиссёр болуп эмгектенет.
Республикада болуп өткөн төкмө акындар сынагынын бир нече жолку лауреаты.
Айтышып чыккан атаандаштары - А. Кутманалиев, Ш. Адылов, А. Туткучев, А. Болгонбаев.
2007-ж. Ысык-Көл облусунун Жети-Өгүз районундагы Барскон кыштагында өткөрүлгөн «Кыргыз жылкыларын сыноо» боюнча эл аралык коомдук иш-чарадагы айтышта 5-орунду ээлеген.

Жаныш уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Биялы уулу Ыскак

Биялы уулу Ыскак (1908, Суусамыр өрөөнү -1942, өлгөн жери белгисиз) - партиялык жана мамлекеттик ишмер, ВКП(б)нын Нарын облустук уюмун жетектеген.
Максы манаптын небереси.
 
1939-ж. партиянын катарынан чыгарылып, Меркеге (Казакстан) жер которуштурган.
Кийин акталып, Улуу Ата Мекендик согушта каза болгон.
Жашынан өтө чыгаан чыккан эл уулу катары Суусамыр элинин эсинде сакталып калды.
Чал уруусунан.

 Булактар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Шырдаков Арстанбек

Шырдаков Арстанбек (1. 5. 1940-ж. туулган, 1-Май кыштагы) - эмгек ардагери.
 
Эмгек жолун 1958-ж. Москва районундагы «Карл Маркс» колхозунда колхозчу болуп баштаган.
1965 -1972-жылдары Кант районундагы XXII партсъезд колхозунда, 1972-82-жылдары ушул эле райондун «Ысык-Ата» совхозунда жылкычы, 1982-ж.
«Суусамыр» совхозунда баш чабан болуп эмгектенген.
Ал «Эмгек Даңкы» ордени менен сыйланган.
Шааболот уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Шейшеналиев Шаведин

Шейшеналиев Шаведин (12. 5. 1949-ж. - 21.02.2020). Суусамыр кыштагы) - укук коргоочу, прокурор.
 
Кыргыз мамлекеттик университетинин юридика факультетин бүтүргөн (1975).
Эмгек жолун Тогуз-Торо райондук айыл чарба башкармасында кадрлар боюнча улук инспектор болуп баштаган (1967-68).
Советтик Армиянын катарында кызмат өтөгөн (1968-79).

Республикалык прокуратурада алгач үйрөнчүк, кийин бөлүмдүн прокурору (1975-78), Нарын облустук прокуратурасында улук жардамчы (1978), Тянь-Шань районунун прокурору (1980), 1984-ж. кайрадан республикалык прокуратурада бөлүмдүн начальниги.
1988-ж. Кант районуна прокурорлукка дайындалат.

1994-жылдан 2000-жылга чейин Чүй облусунун прокурорунун орун басары, 2000-03-жылдары Башкы прокуратурада бөлүмдүн начальниги, башкармалыктын начальнигинин орун басары, 2003-ж. Токтогул районунун прокурору болуп дайындалат.
2007-жылдан Башкы прокуратуранын башкармалыгынын прокурору.

Башкы прокуратуранын бир нече Ардак грамоталары, 2000-ж. Кыргыз Республикасынын Ардак грамотасы, «Мыйзамдын аткарылышына кошкон салымы үчүн» жана «Аскердик артыкчылыгы» медалдары менен сыйланган.
Райондук жана облустук кенештердин депутаты.
Республикалык прокуратурада коллегия мүчөсү болгон.
Чал уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Шаршенова Жаркынбүбү

Шаршенова Жаркынбүбү (6. 11. 1956-ж. туулган, Тунук кыштагы) - химия илимдеринин кандидаты.
 
 Кыргыз мамлекеттик университетинин химия факультетин бүтүргөн (1979).
 Дипломдук ишин Ленинград университетинин химия факультетинде коргогон.
 Эмгек жолун Кыргыз мамлекеттик университетинин химия факультетинде физикалык-химия кафедрасында кенже илимий кызматкерликтен баштаган.
 1979-82-жылдары Кыргыз илимдер академиясында Органикалык эмес жана физикалык-химия институтунун аспирантурасында окуган.
 «Биометаллдарды нитраттарынан, сульфаттарынан жана диметилсульфоксидден турган суу системаларынын гетерегендүү тең салмактуулугу жана алардын катуу фазаларынын касиеттерин изилдөө» деген темада илимий ишин коргогон.
 Ал 1982-жылдан Улуттук илимдер академиясында Химия жана химиялык технология институтунда кенже, улук илимий кызматта үзгүлтүксүз эмгектенип келүүдө.
 Учурда «Асыл металлдарды биотехнологиялык жолдор менен бөлүп алуу жолдору жана өндүрүшкө киргизүү» деген темада илимий иш алып барууда.
 Кырктан ашуун илимий эмгектин автору.
 Д. И. Менделеев коомунун мүчөсү.
 Жолуке уруусунан.
 

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Шаршенов Ормон

Шаршенов Ормон (26. 9. 1942-ж. туулган, Сокулук району, Кызыл-Туу кыштагы) - мамлекеттик коомдук ишмер.Подполковник.
 
К. И. Скрябин атындагы Кыргыз айыл чарба институтун (1972), Жусуп Баласагын атындагы Кыргыз улуттук университетин (1997) жана Алматы шаарындагы жогорку саясий окуу жайын (1990) бүтүргөн.
Кесиби экономист, укук коргоочу жана саясатчы.
Юстициянын 2-класстагы кеңешчиси.
Эмгек жолун 1960-ж. Фрунзеде жумушчу болуп баштаган.
Советтик Армияда кызмат өтөгөн.

Андан соң Фрунзедеги жер кыртышы илим изилдөө институтунда топурак таануучу кенже илимий кызматкер, Аламүдүн районундагы «Таш-Мойнок» совхозунда башкы агроном (1975-78), Ысык-Ата райондук айыл чарба башкармалыгынын башчысы (1978-87), Кочкорбаев атындагы колхоздо башкарма, ушул эле райондун аткаруу комитетинин төрагасы, Кыргызстан КП БКнын Талас облусу боюнча айыл чарба жана тамакаш бөлүмүндө башчы (1987-88), Кыргызстан КП БКнын Жумгал райондук комитетинин 1-катчысы (1988-90) болуп эмгектенген.

Кыргыз Республикасынын Жогорку Кеңешине депутат болуп шайланып, президиум мүчөсү, жергиликтүү өз алдынча башкаруу, айкындуулук жана басма сөз боюнча туруктуу комиссиянын төрагасы болуп (1990-95) иштеген.

Чүй районунун мамлекеттик администрациясынын башчысы-акими (1992-94), Чүй облусу боюнча салык полициясынын биринчи башчысы, Кыргыз Республикасынын салык полициясы башкармалыгынын башчысынын жардамчысы, Кыргыз Республикасынын Өкмөтүнүн Агрардык департаментинин башчысы, Чүй, Талас облустары боюнча Юстиция башкармалыгынын башчысы (1999-2001), Чүй облустук Агрардык реформа боюнча борбордун директору (2001-05) болуп иштеген.
2005-жылдан Кыргыз Республикасынын Финансы рыногун көзөмөлдөө жана калыбына келтирүү кызматында статс-катчы болуп эмгектенүүдө.
Ысык-Көл, Нарын, Талас, Чүй облустук депутаты болуп шайланган.

Кыргыз Республикасынын Конституциялык комиссиянын мүчөсү.

«Айыл чарба өндүрүшүнүн отличниги» (2004), «Финансы рыногунун отличниги» (2004), «Эмгек даңкы» орденинин ээси.
1989-ж. Кожомкул балбандын 100 жылдык маарекесин өткөрүүдө демилге көтөрүп, анын башында турган.
1992-ж. Суусамыр өз алдынча район болушуна чоң колдоо көрсөткөн.
Кийинки кездери ыр жазуу менен да алектенет.

«Сизге» деген ырлар жыйнагы (2008) жана «Тунук ойлор» аттуу китеби (2010) жарык көргөн.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Шаршенов Муратбек

Шаршенов Муратбек (1.9.1954-ж.туулган, Тунук кыштагы) - айыл-чарбасы боюнча башкы адис.
 
 Кыргыз айыл-чарба институтунун агрономия факультетин бүтүргөн (1976).
 Ал 1976-77-жылдары Кыргыз дыйканчылык илим-изилдөө институтунда кен-же илимий кызматкер, 
 1978-82-жылдары Суусамыр башкы кой чарба бирикмесинде башкы агроном, 
 1982-87-жылдары Кызыл-Ой совхозунун башкы агроному, 
 1988-90-жылдары ошол эле совхоздун директору, 
 1990-93-жылдары Суусамыр совхозунда башкы агроном, 
 1993-94 башкы гидротехник, 
 1994-96-жылдары Суусамыр районунун айыл чарба башкармасынын начальниги, акимдин орун басары.
 1997-2006-жылдары Жайыл районунун мамлекеттик жерди каттоо ишканасында жетектөөчү адис болгон.
 2007-жылдан Жайыл районундагы өзгөчө кырдаалдар бөлүмүндө 1-категориядагы адис болуп эмгектенет.
 Ардак грамоталар менен сыйланган.
 Жолуке уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Шанкулиев Курманбек

Шанкулиев Курманбек (1919, Суусамыр өрөөнү -2007, 1-Май кыштагы) - согуштун жана эмгектин ардагери.
 
Улуу Ата Мекендик согуштун катышуучусу.
Армияга 1942-ж. чакырылган.
«Кызыл Жылдыз», II даражадагы «Ата Мекендик согуш» ордендери жана «1941-1945-жылдары Улуу Ата Мекендик согушта Германияны жеңгендиги үчүн » медалы менен сыйланган.
Согуштан кийин колхоздо жумушчу болуп иштеген.
Шааболот уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар